L'anunci de la retirada de David Coulthard de la Fórmula 1 va iniciar els rumors sobre la possibilitat que el jove alemany ocupés un lloc en l'escuderia Red Bull Racing el pròxim any, rumor que es confirmaria en el Gran Premi d'Alemanya. En aquest circuit va acabar en la vuitena posició, sumant un nou punt i igualant la seva puntuació total de la temporada anterior. En el Gran Premi d'Europa, el joven pilot va aconseguir un sisè lloc en la graella de sortida, la qual va ser la seva posició final en la cursa. En la següent carrera, en el Bèlgica, va obtenir una cinquena plaça, afegint quatre punts als ja aconseguits anteriorment. Tot i així, la seva progressió no finalitzaria allà, i en un plujós Gran Premi d'Itàlia va assolir la primera "pole position" de la seva carrera en la Fórmula 1, que més tard va acabar d'arrodonir amb la seva primera victòria, convertint-se així en el pilot més jove de la història en aconseguir una "pole", un podi i una victòria, rècords anteriorment obtinguts per Fernando Alonso.